3.  การประกอบธุรกิจของแต่ละสายผลิตภัณฑ์

    1.  ลักษณะของผลิตภัณฑ์หรือบริการหลัก

  ธุรกิจหลักของ บริษัท โนเบิล ดีเวลลอปเมนท์ จำกัด (มหาชน) และบริษัทย่อย
  คือธุรกิจพัฒนาอสังหาริมทรัพย์เพื่อขาย โดยพัฒนาเป็นโครงการเพื่ออยู่อาศัยทั้งรูปแบบ บ้านเดี่ยว
  และอาคารชุดพักอาศัยทั้งแนวราบและตึกสูง โครงการของบริษัทฯ
  ได้เน้นการออกแบบเพื่อการอยู่อาศัยที่แตกต่างให้เป็นทางเลือกแก่ลูกค้าที่ต้องการความเป็นเอกลักษณ์ส่วนตัวและต้องการบ้านที่ต่างจากแนวคิดเดิม
  ๆ โดยโครงการของบริษัทฯจะมุ่งเน้นทำเลที่มีศักยภาพ ใกล้ย่านศูนย์กลางธุรกิจ
  และพร้อมด้วยสิ่งอำนวยความสะดวก ที่เพิ่มคุณค่าให้การอยู่อาศัย โครงการของบริษัทฯ
  ประกอบด้วยรูปแบบดังนี้

-   บ้านเดี่ยว โดยบริษัทฯ เสนอทางเลือกให้ลูกค้า 3 ทางเลือก คือ

  บ้านพร้อมอยู่ (Pre-Build)
  เพื่อให้ลูกค้าเกิดความเชื่อมั่นโดยจะได้เห็นและเลือกบ้านที่ตรงกับความต้องการของตนก่อนตัดสินใจซื้อ
  และยังตอบสนองความต้องการของลูกค้าที่ต้องการอยู่อาศัยในทันทีที่ตัดสินใจซื้อบ้าน บริษัทฯ
  จึงเสนอบ้านสร้างเสร็จพร้อมเข้าอยู่อาศัย เพื่อเป็นทางเลือกให้แก่ลูกค้า
  ทั้งนี้บ้านพร้อมอยู่ที่บริษัทฯนำเสนอยังคงรูปแบบที่แตกต่างและแสดงถึงความเป็นเอกลักษณ์ของผู้อยู่อาศัยด้วย
  อนึ่งเพื่อควบคุมต้นทุนและระยะเวลาก่อสร้าง โครงการของบริษัทฯที่เปิดตัวตั้งแต่ปี 2546
  จะเป็นโครงการบ้านพร้อมอยู่ และ บ้านพร้อมอยู่รวมตกแต่งภายในเท่านั้น

  บ้านพร้อมอยู่รวมตกแต่งภายใน (Noble Instant) เป็นการพัฒนาขึ้นไปอีกขั้นจากบ้านพร้อมอยู่
  โดยการรวมการตกแต่งภายในที่เติมเต็มชีวิตให้ลูกค้ายิ่งขึ้น
  กลยุทธ์การขายในรูปแบบนี้นอกจากลูกค้าจะได้เลือกบ้านแบบที่ต้องการแล้ว
  ยังได้สัมผัสถึงบรรยากาศของบ้านที่แท้จริงด้วยการตกแต่งภายในอย่างสมบูรณ์ตามสไตล์ของ
  Noble ที่ถูกออกแบบและตกแต่งโดยคำนึงถึงความมีเอกลักษณ์ ความสวยงาม ประโยชน์ใช้สอย
  และสอดคล้องกับแบบบ้านที่เลือก ภายใต้แนวคิดของ Noble Instant
  ลูกค้าไม่ต้องกังวลและเสียเวลากับการตกแต่งภายในอีกต่อไป
  สิ่งเดียวที่ยังอาจจะเป็นภาระของลูกค้า คือ “เหลือแค่คิด จะใช้ชีวิตอย่างไร” บริษัทฯ ได้เปิดตัว
  Noble Instant อย่างเป็นทางการปลายปี 2546 ในโครงการโนเบิล อนาวานา ปิ่นเกล้า,
  โนเบิล ทารา งามวงศ์วาน และ โนเบิล จีโอ วัชรพล

  บ้านสั่งสร้าง (Build-to-Order)
  สำหรับลูกค้าโครงการบ้านเดี่ยวที่ต้องการรูปแบบตกแต่งภายในและการใช้สอยตามแบบฉบับของตนเอง
  โดยหลังจากลูกค้ารับโอนที่ดินที่เลือกซื้อในโครงการของบริษัทฯ แล้ว
  บริษัทฯจะสร้างบ้านให้แก่ลูกค้า
  ซึ่งลูกค้าสามารถเลือกที่จะเปลี่ยนแปลงหรือเพิ่มเติมในส่วนของวัสดุหรืออุปกรณ์ตกแต่งบ้านได้ตามความต้องการของตนเอง

-   อาคารชุดพักอาศัย (Condominium) บริษัทฯ
    จะเลือกทำเลกลางเมืองที่มีศักยภาพสูงเพื่อพัฒนาโครงการคอนโดมิเนียม
    โดยพัฒนาทั้งอาคารสูงตั้งแต่ 21 ชั้น และโครงการสูง 8 ชั้น โดยในปี 2546
    บริษัทฯได้เปิดตัวโครงการโนเบิล ออร่า ทองหล่อ เป็นอาคารสูง 21 ชั้น จำนวน 2 อาคาร
    บนแนวคิดร่วมสมัยจากสถาปัตยกรรมในยุค 60's
    เป็นคอนโดมิเนียมที่ได้ความรู้สึกสะดวกสบายแบบคอนโด
    แต่ออกแบบให้คงความรู้สึกพื้นที่กว้างขวางแบบบ้านเดี่ยว บริษัทฯ
    ประสบความสำเร็จในการขายโครงการโนเบิล ออร่า ทองหล่อเป็นอย่างมาก
    โดยปัจจุบันบริษัทฯมียอดขายแล้วกว่าร้อยละ 72 และสำหรับปี 2547 บริษัทฯ
    จะเปิดตัวโครงการอาคารชุดพักอาศัยอีก 3 โครงการบน 3 ทำเลเยี่ยมกลางกรุง ได้แก่
    โครงการหรูซอยร่วมฤดี, ซอยราชครูศูนย์กลางธุรกิจย่านพหลโยธิน และบนสุขุมวิท 36
    ติดสถานีรถไฟฟ้า

-   ทาวน์เฮ้าส์และอาคารพาณิชย์ ด้วยตระหนักถึงความต้องการของลูกค้าในทุกกลุ่ม บริษัทฯ
    จึงขยายฐานทางการตลาดให้ครอบคลุมทุกกลุ่มลูกค้า
    จึงพัฒนาโครงการทาวน์เฮ้าส์และอาคารพาณิชย์โดยใช้แนวคิดบ้านหลังแรก (First Home)
    ในทำเลใกล้ศูนย์กลางธุรกิจแต่ราคาชานเมือง ด้วยราคาเริ่มต้นเพียง 890,000 บาท ปี
    2546 ได้เปิดโครงการ First Home
    ซึ่งเป็นโครงการทาวน์เฮ้าส์และอาคารพาณิชย์ในซอยวัชรพล
    และได้รับการตอบรับอย่างดีเยี่ยมด้วยยอดขายแล้วกว่าร้อยละ 95

รายละเอียดโครงการเพื่อขายที่ดำเนินการอยู่ในปัจจุบัน ณ 31 ธันวาคม 2546

[TABLE]

1.  ร้อยละของจำนวนยูนิต

2.  ร้อยละของความคืบหน้าการขาย

3.  บ้านเดี่ยวและที่ดิน

4.  บ้านสั่งสร้าง

5.  ไม่รวมโครงการเฟิสท์โฮม (โครงการ 2) จำนวน 72 ยูนิต มูลค่าโครงการ 92 ล้านบาท

รายละเอียดโครงการเพื่อขายในอดีต

+------------+----------------+----------+-----+-----+-----+-------+
|   โครงการ  | ลักษณะโครงการ   | เจ้าขอ    | จำ  | มูล  | ต้น  | ระยะ  |
|            |                | งกรรมสิทธิ์ | นวน | ค่าโ | ทุนโ | เวลาก |
|   เนื้อที่     |                |          | ยูนิต | ครง | ครง | ่อสร้าง |
|   (        |                |          |     | การ | การ |       |
| ไร่-งาน-วา) |                |          |     |     |     |       |
|            |                |          |     | (ล  | (ล  |       |
|            |                |          |     | ้านบ | ้านบ |       |
|            |                |          |     | าท) | าท) |       |
+------------+----------------+----------+-----+-----+-----+-------+
| 1.  โนเบิล  | -              |   บ      |     |     |     |       |
|     พาร์ค   | อาคาร          | มจ.โนเบิล |  1, |  1, |  1, |  2535 |
|            | ชุดพักอาศัยเชิงราบ |   ดีเว    | 080 | 352 | 130 | -2537 |
|   154-3-43 | (Condo House)  | ลลอปเมนท์ |     |     |     |       |
|            |                |          |     |     |     |       |
|            | - บ้านเดี่ยว      |   บจ.    | 174 | 553 | 459 |       |
|            |                |          |     |     |     |       |
|            |                |  บางพลีวิว |     |     |     |       |
+------------+----------------+----------+-----+-----+-----+-------+
| 2.  โนเบิล  | -              |   บ      |     |     |     |       |
|     โฮม    | บ              | มจ.โนเบิล | 169 | 668 | 466 |  2536 |
|            | ้านเดี่ยวหลังคาโค้ง |   ดีเว    |     |     |     | -2537 |
|   55-0-00  |                | ลลอปเมนท์ |     |     |     |       |
+------------+----------------+----------+-----+-----+-----+-------+
| 3.  โนเบิล  | -              |   บจ.    | 45  | 167 | 150 | 2537  |
|     นีโอ-ซิตี้ | บ้านเดี่ยวเชิงขยาย |   วิภาวิว  |     |     |     | -2541 |
|            |                |          | 222 | 362 | 430 |       |
|   31-0-07  | -              |          |     |     |     |       |
|            | อาคารชุดพักอาศัย  |          |     |     |     |       |
|            | (              |          |     |     |     |       |
|            | Groundominium) |          |     |     |     |       |
+------------+----------------+----------+-----+-----+-----+-------+
| 4.  เดอะ   | - บ้านเดี่ยว      |   บจ.ค   | 22  | 272 | 248 | 2537  |
|     โนเบิล  |                | อนติเนนตัล |     |     |     | -2541 |
|            |                |   ซิตี้     |     |     |     |       |
|   6-2-73   |                |          |     |     |     |       |
+------------+----------------+----------+-----+-----+-----+-------+
| 5.  โนเบิล  | -              |   บจ.    | 304 | 782 | 657 | 2537  |
|     เฮ้าส์   | อาคารชุดพักอาศัย, |   เวิร์ล   |     |     |     | -2542 |
|     พญาไท  | พื้นที่เพื่อการพาณิชย์ | ไทม์โฮลดิ้ง |     |     |     |       |
|            |                |          |     |     |     |       |
|   2-0-27   | และพื้นที่สำนักงาน  |          |     |     |     |       |
+------------+----------------+----------+-----+-----+-----+-------+
| 6.  โนเบิล  | -              |   บ      | 137 | 174 | 243 | 2539  |
|     ช้อยส์   | บ้านเดี่ยวและที่ดิน  | มจ.โนเบิล |     |     |     | -2541 |
|     ปิ่นเกล้า |                |   ดีเว    |     |     |     |       |
|            |                | ลลอปเมนท์ |     |     |     |       |
|   38-0-28  |                |          |     |     |     |       |
+------------+----------------+----------+-----+-----+-----+-------+
| 7.  โนเบิล  | -              |   บจ.    | 199 | 389 | 268 | 2539  |
|     ช้อยส์   | บ้านเดี่ยวและที่ดิน  |   วิภาวิว  |     |     |     | -2542 |
|     วิภาวดี  |                |          |     |     |     |       |
|            |                |          |     |     |     |       |
|   32-2-39  |                |          |     |     |     |       |
+------------+----------------+----------+-----+-----+-----+-------+
| 8.  โนเบิล  | -              |   บ      | 23  | 158 | 170 | 2538  |
|     เฮ้าส์   | อาคารชุดพักอาศัย  | มจ.โนเบิล |     |     |     | -2544 |
|     ร่วมฤดี  |                |   ดีเว    |     |     |     |       |
|            |                | ลลอปเมนท์ |     |     |     |       |
|   0-2-34   |                |          |     |     |     |       |
+------------+----------------+----------+-----+-----+-----+-------+
| 9.  โนเบิล  | -              |   บ      | 127 | 698 | 420 | 2544  |
|     ทารา   | บ้านเดี่ยวและที่ดิน  | มจ.โนเบิล |     |     |     | -2546 |
|     เอ     |                |   ดีเว    |     |     |     |       |
| กมัย-พระราม | -              | ลลอปเมนท์ |     |     |     |       |
|     9      |                |          |     |     |     |       |
|            |                |   บจ.    |     |     |     |       |
|    30-0-31 |                |   บ      |     |     |     |       |
|            |                | ้านสุขสบาย |     |     |     |       |
+------------+----------------+----------+-----+-----+-----+-------+

+------------+----------------+----------+-----+-----+-----+-------+
|   โครงการ  | ลักษณะโครงการ   | เจ้าขอ    | จำ  | มูล  | ต้น  | ระยะ  |
|            |                | งกรรมสิทธิ | นวน | ค่าโ | ทุนโ | เวลาก |
|   เนื้อที่     |                |          | ยูนิต | ครง | ครง | ่อสร้าง |
|   (        |                |          |     | การ | การ |       |
| ไร่-งาน-วา) |                |          |     |     |     |       |
|            |                |          |     | (ล  | (ล  |       |
|            |                |          |     | ้านบ | ้านบ |       |
|            |                |          |     | าท) | าท) |       |
+------------+----------------+----------+-----+-----+-----+-------+
| 10. โนเบิล  | -              |   บ      | 125 | 685 | 522 | 2544  |
|     วานา   | บ้านเดี่ยวและที่ดิน  | มจ.โนเบิล |     |     |     | -2546 |
|     ปิ่นเกล้า |                |   ดีเว    |     |     |     |       |
|            |                | ลลอปเมนท์ |     |     |     |       |
|   42-0-90  |                |          |     |     |     |       |
+------------+----------------+----------+-----+-----+-----+-------+
| 11. โนเบิล  | - ที่ดินจัดสรร     |   บ      | 15  | 111 | 86  | 2546  |
|            |                | มจ.โนเบิล |     |     |     | -2546 |
| สาทร-ท่าพระ |                |   ดีเว    |     |     |     |       |
|            |                | ลลอปเมนท์ |     |     |     |       |
|   3-2-97   |                |          |     |     |     |       |
+------------+----------------+----------+-----+-----+-----+-------+

หมายเหตุ - โครงการในอดีตคือโครงการที่มีการขายและโอนกรรมสิทธิ์เกินกว่าร้อยละ 90
ของมูลค่าโครงการ

- ไม่รวมที่ดินพร้อมสิ่งปลูกสร้างจำนวน 83 ยูนิต มูลค่า 151 ล้านบาท ที่บริษัทฯ
ขายหมดแล้วและเป็นการขายตามสภาพโดยไม่มีการพัฒนา

- ทั้งโครงการที่ดำเนินการอยู่ หรือโครงการในอดีต
บริษัทฯไม่มีรายการที่เกี่ยวโยงกันอันเข้าลักษณะการขายทรัพย์สินให้แก่ผู้บริหารหรือผู้ถือหุ้นรายใหญ่

รายละเอียดโครงการอสังหาริมทรัพย์เพื่อขาย

-   โครงการที่บริษัทฯ ดำเนินการพัฒนาก่อนปี 2545

ก่อนปี 2545 บริษัทฯ และบริษัทย่อย ได้พัฒนาโครงการเพื่อที่อยู่อาศัยรวม 8 โครงการ
เพื่อรองรับความต้องการของตลาดครบทุกรูปแบบในทำเลต่างๆ ทั่วกรุงเทพ และปริมณฑล
บริษัทฯจึงนำเสนอที่อยู่อาศัยในหลากหลายรูปแบบทั้ง บ้านเดี่ยว ในรูปแบบบ้านเดี่ยวหลังคาโค้ง
บ้านเดี่ยวเชิงขยาย บ้านเดี่ยวที่มีเอกลักษณ์แบบโนเบิล รวมถึงคอนโดมิเนียม ทั้งเชิงสูงและเชิงราบ
มูลค่าโครงการรวมทั้งสิ้น 4,877 ล้านบาท โครงการทั้งหมดเสร็จสมบูรณ์ทั้งการขาย
การโอนกรรมสิทธิ์และการก่อสร้าง รายละเอียดของโครงการมีดังนี้

1.  โครงการโนเบิล พาร์ค

  เป็นโครงการแรกของบริษัทฯ ที่เริ่มสรรสร้างนวัตกรรมใหม่ในวงการที่อยู่อาศัย
  โดยนำเสนออาคารชุดแนวราบและบ้านเดี่ยวหลังคาโค้งขึ้นเป็นแห่งแรกในประเทศไทย ภายใต้ชื่อ
  คอนโดเฮ้าส์จำนวน 1,080 ยูนิต ถูกจัดแบ่งเป็นกลุ่มอาคาร (Cluster) อย่างเป็นระเบียบ
  มีที่จอดรถสำหรับแต่ละยูนิต แต่ละกลุ่มอาคารจะมีคอนโดเฮ้าส์จำนวน 120 ยูนิต เนื้อที่ใช้สอย
  124 ตารางเมตรขึ้นไป แต่ละยูนิตมี 2 ชั้น
  ในส่วนของบ้านเดี่ยวหลังคาโค้งซึ่งมีเอกลักษณ์เฉพาะตัว มีจำนวนรวมทั้งสิ้น 174 ยูนิต
  แต่ละยูนิตมีเนื้อที่ใช้สอย 230-301 ตารางเมตร มี 2 ชั้น โดยมีแบบบ้านให้เลือก 5 แบบ
  โครงการมีเนื้อที่รวมกว่า 155 ไร่ ตั้งอยู่บนถนนบางนา-ตราด กม. 12
  เริ่มเปิดการขายเดือนธันวาคม 2534

2.  โครงการโนเบิล โฮม

  บ้านเดี่ยวหลังคาโค้งภายใต้ความคิดที่ว่า “เพราะความคิดใหม่ ๆ ได้เกิดขึ้นทุกวันบนโลก
  บ้านจึงไม่จำเป็นที่จะต้องจบลงที่ความคุ้นเคย” โครงการตั้งอยู่ใกล้โครงการโนเบิล พาร์ค
  บนเนื้อที่รวม 55 ไร่ เปิดตัวในเดือนสิงหาคม 2535
  บ้านเดี่ยวหลังคาโค้งในโครงการโนเบิลโฮม 169 ยูนิต
  เป็นบ้านเดี่ยวที่ได้ถูกออกแบบให้สะท้อนถึงความมีเอกลักษณ์และแนวคิดที่แตกต่าง
  โดยคำนึงถึงประโยชน์ใช้สอยอย่างครบถ้วนและความเป็นส่วนตัวในการพักอาศัย
  บ้านแต่ละหลังมีเนื้อที่ใช้สอย 230 ถึง 301 ตารางเมตร
  บริษัทฯยังได้นำโครงสร้างของหลังคาแบบใหม่ (Metal Sheet)
  ที่มีรูปแบบทันสมัยและเป็นวัสดุที่สามารถกันความร้อนและคงทนมากกว่าวัสดุหลังคาประเภทใด ๆ
  มาใช้งานด้วย

3.  โครงการ โนเบิล นีโอ-ซิตี้

  โครงการ โนเบิล นีโอ ซิตี้ ตั้งอยู่บนทำเลใกล้สนามบินดอนเมือง
  เป็นโครงการที่บริษัทฯต้องการนำเสนอรูปแบบการอยู่อาศัยแบบใหม่ในแนวคิดบ้านเดี่ยวเชิงขยายจำนวน
  45 ยูนิต เป็นบ้านเดี่ยวที่ถูกออกแบบและเตรียมโครงสร้างไว้พร้อมสำหรับการขยายในอนาคต
  จากบ้าน 2 ชั้น 1 ห้องนอน กลายเป็นบ้านเดี่ยว 3 ชั้น 5 ห้องนอน โดยลูกค้าสามารถเลือกบ้าน
  ณ ขั้นใดขั้นหนึ่งที่เหมาะที่สุด ในพื้นที่ 65-100 ตารางวา
  และต่อมาเมื่อมีความต้องการมากขึ้นก็สามารถต่อเติมได้ตามความต้องการซึ่งจะทำให้ลูกค้าสามารถประหยัดงบประมาณในการซื้อและต่อเติมบ้าน

  นอกจากบ้านเดี่ยวเชิงขยายแล้วในโครงการยังเสนออาคารชุดพักอาศัยเชิงราบที่เรียกว่า
  “กราวน์โดมิเนียม (GROUNDOMINIUM)” จำนวน 222 ยูนิต
  ซึ่งได้มีพัฒนาการเหนือจากคอนโดเฮ้าส์ในโครงการโนเบิล พาร์ค อาทิเช่น
  ระบบรักษาความปลอดภัยในแต่ละกลุ่มอาคาร, ลักษณะของการจัดกลุ่มอาคารในแต่ละ Cluster
  ให้มีจำนวนลดลงเพื่อเพิ่มความเป็นส่วนตัว โครงการเสนอห้องชุด 3
  แบบที่แตกต่างกันให้เลือกแล้วแต่ความชอบของลูกค้าแต่ละคนที่มีไลฟ์สไตล์ที่แตกต่างกัน
  โครงการโนเบิล นีโอ-ซิตี้เริ่มเปิดการขายในเดือนพฤษภาคม 2536

4.  โครงการ เดอะ โนเบิล

  เป็นโครงการแรกที่บริษัทจับกลุ่มเป้าหมายในตลาดระดับบน เริ่มเปิดการขายในเดือนกรกฎาคม
  2536 โครงการถูกออกแบบให้เป็นโครงการบ้านเดี่ยวระดับราคาสูง จำนวนเพียง 22 ยูนิต
  เนื้อที่ตั้งแต่ 78 ถึง 135 ตารางวา ตั้งอยู่ใจกลางเมืองคือซอยนวลน้อย ถนนเอกมัย 22
  โครงการเน้นความเป็นส่วนตัว
  โดยการออกแบบบ้านมีสวนอยู่กลางบ้านและจัดช่องเปิดภายในบ้านให้ใช้ประโยชน์จากสวนกลางบ้านดังกล่าว
  โครงการมีแบบบ้าน 3 แบบเนื้อที่ใช้สอยตั้งแต่ 400 ถึง 700 ตารางเมตร

5.  โครงการโนเบิล เฮ้าส์ พญาไท

  เป็นโครงการอาคารชุดพักอาศัยโครงการแรกของโนเบิล เป็นโครงการคอนโดมิเนียมขนาดใหญ่
  สูง 30 ชั้นบนทำเลศูนย์กลางธุรกิจของกรุงเทพคือริมถนนพญาไทติดสี่แยกศรีอยุธยา
  เพียบพร้อมด้วยสิ่งอำนวยความสะดวกต่างๆ ที่สอดคล้องกับชีวิตคนเมืองในปัจจุบัน
  เน้นการออกแบบภายในที่เป็นสัดส่วน โดยแม้แต่ยูนิตมีขนาดเล็ก 45 ตารางเมตร
  สามารถกั้นห้องนอนให้เป็นสัดส่วนได้ 1 ห้องนอน เนื่องจากการขยายพื้นที่ความกว้างของห้องเป็น
  6 เมตร โครงการประกอบด้วยห้องชุดพักอาศัยจำนวน 300 ยูนิต พื้นที่ใช้สอยตั้งแต่ 44 ถึง 140
  ตารางเมตร และมีพื้นที่เพื่อการพาณิชย์และพื้นที่สำนักงานรวม 2,324 ตารางเมตร
  โครงการเริ่มก่อสร้างและเปิดการขายในเดือนเมษายน 2537

  โครงการโนเบิลช้อยส์ (Noble Choice)

  จากแนวคิดของ "การปลูกเรือนจะต้องตามใจผู้อยู่อาศัย"
  บริษัทจึงนำเสนอแนวคิดใหม่ของบ้านเดี่ยว
  ซึ่งให้เจ้าของบ้านแต่ละคนกำหนดรูปแบบของรายละเอียดบ้านด้วยตนเอง ทั้งภายนอกและภายใน
  ซึ่งบริษัทได้นำเสนอทางเลือกในบ้าน Noble Choice
  ที่จะตอบสนองต่อความต้องการได้อย่างสูงสุด ถึง 952,580 ทางเลือก

  นอกจากรูปแบบที่สามารถตอบสนองความต้องการของลูกค้าได้อย่างสูงสุด บริษัทฯ
  ยังมีการปฏิวัติเทคโนโลยีในการก่อสร้าง ด้วยระบบการก่อสร้างแบบ “NOBLE STEEL - TECH”
  เป็นระบบการก่อสร้างที่นำเอาโครงเหล็ก (STUD) ผ่านกระบวนการเคลือบกันสนิม
  (GALVANIZATION) มาเป็นโครงสร้างหลักของบ้าน แล้วบุด้วยแผ่นฉนวนกันความร้อน
  (INSULATION) ซึ่งระบบการก่อสร้างแบบนี้มีข้อดีคือ ประหยัดพลังงานและอนุรักษ์สิ่งแวดล้อม
  แข็งแรงทนทานเหนือว่าระบบการก่อสร้างแบบเดิม ๆ
  ความสวยงามและประณีตในคุณภาพทุกรายละเอียดของการอยู่อาศัย
  การตระเตรียมความพร้อมที่มากกว่าสำหรับลูกค้า ด้วยงานระบบต่าง ๆ
  และการเสนอทางเลือกในองค์ประกอบของบ้านทั้งภายนอกและภายใน

  โครงการ Noble Choice จึงเป็นโครงการที่บริษัทฯ ภูมิใจเพื่อเสนอแนวคิด "ความสุขเป็นแสน
  ปรับได้ไม่ซ้ำตามใจคุณ" โดยเปิดให้ลูกค้าเลือกบน 2 ทำเล คือ “โนเบิล ช้อยส์ ปิ่นเกล้า” และ
  “โนเบิล ช้อยส์ วิภาวดี”

6.  โครงการโนเบิล ช้อยส์ ปิ่นเกล้า

  โครงการตั้งอยู่บนถนนเลียบคลองทวีวัฒนา
  ปัจจุบันได้ชื่อว่าเป็นถนนที่มีความสวยงามที่สุดในประเทศไทย เนื้อที่โครงการรวมกว่า 38 ไร่
  โครงการเสนอทางเลือกทั้งบ้านเดี่ยวและที่ดินในโครงการ เริ่มเปิดการขายในเดือนเมษายน
  2539

7.  โครงการโนเบิล ช้อยส์ วิภาวดี

  โครงการถูกจัดแบ่งไว้อย่างเป็นสัดส่วน บนถนนนาวงประชาพัฒนา ใกล้สนามบินดอนเมือง
  มีเนื้อที่โครงการรวม 33 ไร่ โครงการเริ่มเปิดการขายพร้อมกับโครงการโนเบิล ช้อยส์
  ปิ่นเกล้า

8.  โครงการโนเบิล เฮ้าส์ ร่วมฤดี

  เป็นโครงการที่สองของบริษัทที่จับกลุ่มเป้าหมายระดับบน ต่อจากโครงการเดอะโนเบิล
  ต่างตรงที่โครงการโนเบิลเฮ้าส์ ร่วมฤดี
  ถูกออกแบบเป็นโครงการอาคารชุดพักอาศัยบนทำเลใจกลางเมืองที่มีศักยภาพสูงสุด
  ได้แก่ซอยร่วมฤดี โครงการประกอบด้วยคอนโดมิเนียมหรูทันสมัยเพียง 23 ยูนิต สูง 7 ชั้น
  เพื่อความเป็นส่วนตัวสูงสุดแต่ละชั้นมีเพียง 4 ยูนิตเท่านั้น มีพื้นที่ใช้สอยในแต่ละยูนิต 114-263
  ตารางเมตร ภายในห้องชุดได้รับการจัดพื้นที่ใช้สอยอย่างลงตัว 3 ห้องนอน 2 ห้องน้ำ ห้องครัว
  ห้องนั่งเล่น และส่วนรับประทานอาหารและส่วนคนรับใช้ สำรองที่จอดรถไว้ครบทุกยูนิต

-   โครงการที่บริษัทฯ ดำเนินการพัฒนาตั้งแต่ปี 2545

ด้วยเป้าหมายในการขยายกิจการประกอบกับแผนการลงทุนซื้อทรัพย์สินที่เริ่มตั้งแต่ปี 2544
ทรัพย์สินเหล่านั้นได้ถูกนำมาพัฒนาเป็นโครงการคุณภาพรวมทั้งสิ้น 9 โครงการที่บริษัทฯ
เริ่มเปิดการขายตั้งแต่ปี 2545 จนถึงปี 2546 ทั้งนี้บริษัทฯ
พัฒนาโครงการในหลายรูปแบบและแนวคิดโดยครอบคลุมทุกกลุ่มลูกค้า ทั้งโครงการบ้านเดี่ยว
คอนโดมิเนียม และทาวน์เฮ้าส์ ดังนี้

  โครงการโนเบิล ทารา

  โนเบิล ทารา มีที่มาจากคำว่า “ธารา” ในภาษาสันสกฤตซึ่งแปลว่า “น้ำ”
  จึงมีแนวคิดการออกแบบบ้านที่โล่ง โปร่ง สบาย
  สดใสเป็นธรรมชาติด้วยรั้วสูงคลุมด้วยพันธุ์ไม้รอบโครงการพร้อมสระว่ายน้ำที่ให้ความเป็นส่วนตัวอย่างที่สุด
  ซึ่งแนวคิดของการออกแบบบ้านรูปตัว C ของโนเบิล ทารา
  จะทำให้ผู้อยู่อาศัยใกล้ชิดกับธรรมชาติได้ไม่ว่าจะอยู่ส่วนใดของบ้าน มีการพัฒนาโครงการโนเบิล
  ทารา ใน 2 ทำเลคือ

1)  โครงการโนเบิล ทารา เอกมัย-พระราม 9

  โครงการโนเบิล ทารา เอกมัย-พระราม 9 เป็นโครงการแรกภายใต้แนวคิดของ “ธารา”
  เป็นโครงการบ้านเดี่ยวในอาณาเขตส่วนตัวของการพักผ่อนในเมืองที่สมบูรณ์แบบที่สุดอย่างแท้จริง
  ในทำเลที่สะดวกต่อการเดินทางเพียง 15 นาทีสู่ย่านธุรกิจใจกลางกรุงเทพฯ
  ดังแนวคิดหลักของโครงการที่ว่า “ธรรมชาติกลางบ้าน ณ บ้านกลางเมือง”

  ที่ดิน โฉนดรวม 30-0-31 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยลาดพร้าว 94 ถนนลาดพร้าว แขวงวังทองหลาง

  เขตบางกะปิ กรุงเทพฯ

  ลักษณะโครงการ บ้านเดี่ยวและที่ดินพัฒนารวม 69 ยูนิต พื้นที่ใช้สอย ตั้งแต่ 149-260
  ตารางเมตร เนื้อที่ตั้งแต่ 60 ถึง 220 ตารางวา และทาวน์เฮ้าส์ 55
  ยูนิตพร้อมที่ดินพร้อมสิ่งปลูกสร้าง 3 ยูนิต (ขายตามสภาพ)

  มูลค่าโครงการที่ขาย 698 ล้านบาท

  ราคาขาย บ้านเดี่ยว ราคาเฉลี่ยยูนิตละ 8.0 ล้านบาท

  ที่ดินราคาตารางวาละ 44,000 – 65,000 บาท

  เริ่มเปิดขายอย่างเป็นทางการ มีนาคม 2545

2)  โครงการโนเบิล ทารา งามวงศ์วาน

  ด้วยการตอบรับอย่างดีเยี่ยมของลูกค้าโครงการโนเบิล ทารา เอกมัย-พระราม 9
  และเพื่อตอบสนองความต้องการของลูกค้าที่ต้องการบ้านในรูปแบบ "ธรรมชาติกลางบ้าน ณ
  บ้านกลางเมือง" ในปี 2546 บริษัทฯ เปิดโครงการภายใต้แนวคิด โนเบิล ทารา อีกครั้ง
  บนถนนงามวงศ์วาน ทำเลที่เพียบพร้อมด้วยสิ่งอำนวยความสะดวกและการเดินทาง

  ที่ดิน โฉนดรวม 35-1-25 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนรัตนาธิเบศร์ ตำบลบางกระสอ อำเภอเมือง จังหวัดนนทบุรี

  ลักษณะโครงการ บ้านเดี่ยวและที่ดิน 103 ยูนิต พื้นที่ใช้สอย ตั้งแต่ 180–337 ตารางเมตร
  บนเนื้อที่ตั้งแต่ 60 ตารางวาขึ้นไป

  มูลค่าโครงการที่ขาย 995 ล้านบาท

  ราคาขาย ราคาเฉลี่ยยูนิตละ 9.5 ล้านบาท

  เริ่มเปิดขายอย่างเป็นทางการ ตุลาคม 2546

  โครงการโนเบิล วานา

  “วนา” ซึ่งหมายถึง “ป่า” ในภาษาสันสกฤตเป็นที่มาของแนวคิดของโนเบิล วานา
  ซึ่งเป็นโครงการบ้านพักในแนวคิดใหม่ ที่เสมือนนำรีสอร์ทมาไว้ที่บ้าน
  ให้ได้พักผ่อนแบบเข้าถึงธรรมชาติได้ทุกวัน
  ด้วยพื้นที่ใช้สอยเชื่อมต่อกับธรรมชาติทั้งมุมมองและความรู้สึกโดยเชื่อมโยงระหว่างแนวคิดแบบตะวันออกและตะวันตกไว้ด้วยกัน
  พร้อมสโมสรและสระว่ายน้ำซึ่งถูกออกแบบโดยคำนึงถึงความเป็นส่วนตัวของผู้อยู่อาศัย
  ซึ่งให้ความรู้สึกถึงความแตกต่างจากโครงการอื่น ๆ ในตลาดอสังหาริมทรัพย์โดยสิ้นเชิง โนเบิล
  วานาจึงเหมาะสมอย่างยิ่งสำหรับการอยู่อาศัยด้วยผังโครงการที่สมบูรณ์แบบและจุดเด่นด้านแนวคิดของบ้าน
  บริษัทฯ ได้เปิดโครงการภายใต้แนวคิด “วานา” 3 โครงการบน 2 ทำเล ได้แก่

3)  โครงการโนเบิล วานา ปิ่นเกล้า

  ที่ดิน โฉนดรวม 42-0-90 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนบรมราชชนนี แขวงศาลาธรรมสพน์ เขตทวีวัฒนา กรุงเทพฯ

  ลักษณะโครงการ บ้านเดี่ยวและที่ดิน 125 ยูนิต พื้นที่ใช้สอย ตั้งแต่ 185-360 ตารางเมตร
  บนเนื้อที่ตั้งแต่ 63 ตารางวาขึ้นไป

  มูลค่าโครงการที่ขาย 685 ล้านบาท

  ราคาขาย ราคาเฉลี่ยยูนิตละ 5.4 ล้านบาท

  เริ่มเปิดขายอย่างเป็นทางการ มีนาคม 2545

4)  โครงการโนเบิล วานา วัชรพล

  ที่ดิน โฉนดรวม 52-2-04 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยร่วมมิตรพัฒนา ถนนวัชรพล แขวงท่าแร้ง

  เขตบางเขน กรุงเทพฯ

  ลักษณะโครงการ บ้านเดี่ยว 166 ยูนิต พื้นที่ใช้สอย ตั้งแต่ 185 – 297 ตารางเมตร
  บนเนื้อที่ตั้งแต่ 65 ตารางวาขึ้นไป

  มูลค่าโครงการที่ขาย 1,043 ล้านบาท

  ราคาขาย ราคาเฉลี่ยยูนิตละ 6.2 ล้านบาท

  เริ่มเปิดขายอย่างเป็นทางการ กันยายน 2545

5)  โครงการโนเบิล อนาวานา ปิ่นเกล้า

  จากความสำเร็จอย่างดียิ่งของโครงการวานา ปิ่นเกล้า ในปี 2546 บริษัทฯ
  จึงขยายโครงการในแบบบ้านวานาในทำเลเดียวกัน
  เพื่อรองรับกับความต้องการใช้ชีวิตในรีสอร์ทตลอด 365 วัน
  และเพื่อให้ลูกค้าได้พักผ่อนแบบเข้าถึงธรรมชาติอย่างเต็มที่ บ้านแต่ละหลังของอนาวานา
  ถูกขยายให้อยู่บนเนื้อที่ 100 ตารางวาขึ้นไป

  ที่ดิน โฉนดรวม 42-1-67 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนบรมราชชนนี แขวงศาลาธรรมสพน์ เขตทวีวัฒนา กรุงเทพฯ

  ลักษณะโครงการ บ้านเดี่ยวและที่ดิน 98 ยูนิต พื้นที่ใช้สอย ตั้งแต่ 135-375 ตารางเมตร
  บนเนื้อที่ตั้งแต่ 100 ตารางวาขึ้นไป

  มูลค่าโครงการที่ขาย 837 ล้านบาท

  ราคาขาย ราคาเฉลี่ยยูนิตละ 8.3 ล้านบาท

  เริ่มเปิดขายอย่างเป็นทางการ มีนาคม 2546

  โครงการโนเบิล จีโอ

  โนเบิล จีโอ บ้านที่ถูกออกแบบโดยลดทอนสิ่งที่ไม่จำเป็นเพื่อเพิ่มเนื้อที่ใช้สอย บนแนวคิด
  Planning & Function สามารถจัดวางเฟอร์นิเจอร์ได้อย่างอิสระ
  และด้วยหลักการออกแบบภายในบ้านแบบ Box shape ทำให้ได้พื้นที่โล่งที่สุด
  ตัดผนังกั้นระหว่างห้องที่ใช้ร่วมกันออก จึงได้ห้องนั่งเล่น และห้องนอนที่กว้างเพิ่มขึ้น
  สำหรับภายนอกบ้าน ด้วยแปลนบ้านถูกออกแบบล้อมรอบด้วยธรรมชาติ
  ให้ทุกทิศทางมีมุมเปิดเพื่อให้ผู้อยู่อาศัยได้ชื่นชมกับบรรยากาศของสวนสวยภายนอกบ้าน
  ไม่ว่าจะอยู่มุมไหนแม้ยามนั่งทำงานหรือพักผ่อนภายในบ้าน ไม่เว้นแม้แต่ในห้องน้ำ
  ก็สามารถมองเห็นสวนได้เช่นกัน

6)  โครงการโนเบิล จีโอ วัชรพล

  ที่ดิน โฉนดรวม 72-1-27 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยร่วมมิตรพัฒนา ถนนวัชรพล แขวงท่าแร้ง

  เขตบางเขน กรุงเทพฯ

  ลักษณะโครงการ บ้านเดี่ยว 375 ยูนิต พื้นที่ใช้สอย ตั้งแต่ 130–274 ตารางเมตร

  บนเนื้อที่ตั้งแต่ 50 ตารางวาขึ้นไป

  มูลค่าโครงการที่ขาย 1,818 ล้านบาท

  ราคาขาย ราคาเฉลี่ยยูนิตละ 4.8 ล้านบาท

  เริ่มเปิดขายอย่างเป็นทางการ ตุลาคม 2546

นอกจากพัฒนาโครงการบ้านเดี่ยว 3 แนวคิดที่กล่าวมาแล้ว บริษัทฯ
ยังพัฒนาโครงการในรูปแบบอื่นเพื่อตอบสนองและครอบคลุมความต้องการของลูกค้า
โดยมีทั้งโครงการที่ดินจัดสรร, โครงการทาวน์เฮ้าส์ และโครงการคอนโดมิเนียมดังนี้

7)  โครงการโนเบิล สาทร-ท่าพระ

  โครงการสาทร-ท่าพระ เป็นโครงการภายใต้อีกหนึ่งแนวคิดของการอยู่อาศัย
  ด้วยการจัดสรรพื้นที่ในโครงการแบ่งขายเนื้อที่ดินมีขนาดตั้งแต่ 78-168 ตารางวา
  สำหรับคนเมืองที่ต้องการความสงบภายใต้สังคมเล็กๆ
  โครงการจัดให้มีสาธารณูปโภคส่วนกลางพร้อมรองรับให้ลูกค้าที่มีอยากมีบ้านด้วยการออกแบบของตนเอง
  โดยลูกค้าสามารถใส่ความคิดและสรรสร้างบ้านให้ถูกใจตัวเองและครอบครัวได้อย่างเต็มที่

  ที่ดิน โฉนดรวม 3-2-97 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนรัชดาภิเษก แขวงวัดท่าพระ เขตบางกอกใหญ่ กรุงเทพฯ

  ลักษณะโครงการ ที่ดินเปล่า พื้นที่ใช้สอย บนเนื้อตั้งแต่ 78 ตารางวาขึ้นไป

  มูลค่าโครงการที่ขาย 111 ล้านบาท

  ราคาขาย ที่ดินราคาตารางวาละ 70,800-76,500 บาท

  เริ่มเปิดขายอย่างเป็นทางการ มกราคม 2546

8)  โครงการเฟิสท์โฮม

  ด้วยกลยุทธ์ที่จะทำการขยายตลาดให้ครอบคลุมทุกกลุ่มลูกค้า บริษัทฯ
  นำเสนอโครงการทาวน์เฮ้าส์และอาคารพาณิชย์ โดยใช้แนวคิดบ้านหลังแรกภายใต้แบรนด์ใหม่
  First Home โครงการตั้งอยู่ในทำเลใกล้ศูนย์กลางธุรกิจแต่ราคาชานเมือง
  ด้วยราคาเริ่มต้นเพียง 890,000 บาท

  ที่ดิน โฉนดรวม 22-1-60 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยร่วมมิตรพัฒนา ถนนวัชรพล แขวงท่าแร้ง

  เขตบางเขน กรุงเทพฯ

  ลักษณะโครงการ ทาวน์เฮ้าส์ 387 ยูนิต และอาคารพาณิชย์ 48 ยูนิต พื้นที่ใช้สอย ตั้งแต่
  116-268 ตารางเมตร บนเนื้อที่ตั้งแต่ 18 ตารางวาขึ้นไป

  มูลค่าโครงการที่ขาย 518 ล้านบาท

  ราคาขาย ทาวน์เฮ้าส์ราคาขายเฉลี่ยยูนิตละ 1.1 ล้านบาท

  อาคารพาณิชย์ราคาขายเฉลี่ยยูนิตละ 2.2 ล้านบาท

  เริ่มเปิดขายอย่างเป็นทางการ มีนาคม 2546

9)  โครงการโนเบิล ออร่า ทองหล่อ คอนโดมิเนียม

  โครงการคอนโดมิเนียมใจกลางซอยทองหล่อ สูง 21 ชั้น 2 อาคาร ให้ชีวิตคุณรายล้อมด้วยดีไซน์
  บนแนวคิดร่วมสมัยจากสถาปัตยกรรมในยุค 60's สู่อารมณ์ใหม่ในการออกแบบ
  อยู่อย่างผ่อนคลายสบายไม่แออัด ได้ความรู้สึกสะดวกสบายแบบคอนโด
  แต่ยังคงความรู้สึกพื้นที่กว้างขวางแบบบ้านเดี่ยว ด้วยกระจกบานใหญ่จากพื้นจรดเพดาน
  พร้อมสวนน้ำแบบ Tropical Style ให้ความรู้สึกผ่อนคลายกับบรรยากาศรีสอร์ท
  ที่ไม่มีโอกาสสัมผัสได้ในเมือง โนเบิล ออร่า
  ถูกออกแบบทุกรายละเอียดเพื่อตอบสนองชีวิตที่ขาดดีไซน์ไม่ได้

  ที่ดิน โฉนดรวม 3-0-97 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนสุขุมวิท 55 (ทองหล่อ) แขวงคลองตัน เขตวัฒนา กรุงเทพฯ

  ลักษณะโครงการ อาคารชุดที่พักอาศัย 208 ยูนิตและพื้นที่เพื่อการพาณิชย์รวม 543 ตารางเมตร
  พื้นที่ใช้สอย ตั้งแต่ 78–429 ตารางเมตร

  มูลค่าโครงการที่ขาย 1,511 ล้านบาท

  ราคาขาย ราคาเฉลี่ยยูนิตละ 6.5 ล้านบาท

  เริ่มเปิดขายอย่างเป็นทางการ พฤษภาคม 2546

1.  การตลาดและภาวะการแข่งขัน

    1.  นโยบายการตลาดและกลยุทธ์ในการแข่งขัน

-   กลยุทธ์ในการแข่งขัน

  บริษัทฯ มีเป้าหมายขององค์กร (Corporate Mission)
  ที่กำหนดไว้เพื่อเป็นแนวทางในการดำเนินงาน โดย บริษัทฯจะเป็นผู้บุกเบิกและเป็นผู้นำ
  ในการออกแบบ และ สร้างสรรค์โครงการ และการบริการของบริษัท ซึ่งเป็นนวัตกรรม
  (Product Innovation Leader) ในการเสนอที่อยู่อาศัยที่มีคุณค่า และคุณภาพสูง
  และสร้างเอกลักษณ์เฉพาะตัวให้กับผู้อยู่อาศัย

  เพื่อให้บริษัทฯ ได้บรรลุถึงเป้าหมายองค์กรที่ได้กำหนดไว้ บริษัทจึงกำหนดแนวนโยบายด้านกลยุทธ์
  (Corporate Strategy) ออกเป็น 3 ประการหลัก คือ

1.  นโยบายการเป็นผู้นำทางด้านผลิตภัณฑ์

  จากการวิเคราะห์ด้านกลยุทธ์
  พบว่าผู้ประกอบการในธุรกิจพัฒนาอสังหาริมทรัพย์ต่างนำเสนอรูปแบบที่อยู่อาศัยที่มิได้มีความแตกต่างกัน
  (Low Product Differentiation Industry)
  การเลือกซื้อของผู้บริโภคจึงเป็นการเปรียบเทียบเพียงคุณภาพ และความเชื่อถือในตัวบริษัทฯ
  กับราคาที่สามารถบริโภคได้
  ความต้องการหลายๆอย่างของผู้บริโภคจึงถูกจำกัดอยู่ภายใต้กรอบที่ผู้ประกอบการได้กำหนดขึ้น
  ผู้บริโภคจึงไม่สามารถได้สินค้าที่ตรงตามความต้องการของตน
  หรือสร้างสรรค์เอกลักษณ์ที่เป็นความรู้สึกเฉพาะตนได้

  ด้วยแนวคิดดังกล่าว บริษัทฯ
  จึงวางกลยุทธ์ในการแข่งขันโดยการเป็นผู้นำในการสร้างสรรค์ที่อยู่อาศัยที่มีรูปแบบแตกต่างจากที่เป็นอยู่ในตลาดทั่วไป
  โดยผสมผสานระหว่างเทคโนโลยีกับแนวคิดการออกแบบที่แตกต่าง โครงการต่างๆ ของบริษัทฯ
  จึงมีความเป็นเอกลักษณ์เฉพาะตัว และสามารถตอบสนองความต้องการของลูกค้าได้ทั้งในเรื่อง
  คุณภาพ รูปแบบของบ้าน และสภาพแวดล้อม ตลอดจนภาพลักษณ์ของโครงการได้เป็นอย่างดี

  บริษัทฯ ได้พัฒนารูปแบบของการอยู่อาศัยที่แตกต่างมาโดยตลอดระยะเวลาที่ผ่านมา ไม่ว่าจะเป็น
  “คอนโดเฮ้าส์” คอนโดมีเนียมเชิงราบแห่งแรกในประเทศไทย “บ้านเดี่ยวหลังคาโค้ง” หรือ
  “บ้านเดี่ยวเชิงขยาย” บ้านที่เตรียมความพร้อมเพื่อขยายความสุขได้ในอนาคต และในปี 2545
  บริษัทได้พัฒนาโนเบิล ทารา และ โนเบิล วานา
  ตามแนวคิดในเรื่องการออกแบบที่มีแนวคิดสร้างสรรค์ คงสไตล์ทันสมัย และแตกต่าง ในลักษณะ
  Modernism และ Minimalist และนำมาผสมผสานกับแนวคิดการตกแต่งแบบ Oriental
  Style รวมถึงแนวคิดการวางตัวบ้านรูปตัว C เพื่อที่จะสร้างพื้นที่สันทนาการกลางบ้านอาทิ
  สระว่ายน้ำ แนวคิดดังกล่าวได้รับการตอบรับจากลูกค้าอย่างดียิ่ง

  สำหรับปี 2546 บริษัทฯ มิได้หยุดที่จะพัฒนารูปแบบบ้านใหม่ ๆ จึงได้พัฒนาบ้านโนเบิล จีโอ
  บ้านที่ถูกออกแบบโดยลดทอนสิ่งที่ไม่จำเป็นเพื่อเพิ่มเนื้อที่ใช้สอย บนแนวคิด Planning &
  Function ให้มีอิสระในการจัดวางเฟอร์นิเจอร์ และด้วยการออกแบบบ้านแบบ Box shape
  ทำให้ได้พื้นที่โล่งที่สุด จึงได้ห้องนั่งเล่น และห้องนอนที่กว้างขึ้น
  นอกจากนี้แปลนบ้านยังถูกออกแบบล้อมรอบด้วยธรรมชาติ
  ให้ทุกทิศทางมีมุมเปิดเพื่อให้ผู้อยู่อาศัยได้ชื่นชมกับบรรยากาศของสวนสวยภายนอกบ้าน
  ไม่ว่าจะอยู่มุมไหนแม้ยามนั่งทำงานหรือพักผ่อนภายในบ้าน

  นอกจากนี้บริษัทฯ ยังพัฒนาเหนือผู้ประกอบการอื่นไปอีกขั้นจากการสร้างบ้านพร้อมอยู่
  (Pre-Build) โดยนำเสนอบ้าน Noble Instant บ้านพร้อมอยู่รวมตกแต่งภายใน
  โดยลูกค้าสามารถสัมผัสถึงบรรยากาศของบ้านจริงด้วยการตกแต่งภายในอย่างสมบูรณ์
  ด้วยดีไซน์แบบ Noble ซึ่งเป็นที่ชื่นชอบและยอมรับอย่างมากในกลุ่มลูกค้า ภายใต้แนวคิด Noble
  Instant “เหลือแค่คิด จะใช้ชีวิตอย่างไร”
  ลูกค้าไม่ต้องกังวลและเสียเวลากับการตกแต่งภายในอีกต่อไป

2.  นโยบายด้านการกำหนดราคา

  การกำหนดราคาขายของโครงการต่าง ๆ
  บริษัทฯจะรวมอุปกรณ์และการตกแต่งภายในขั้นพื้นฐานไว้ในราคาขาย
  เพื่อให้สถาบันการเงินอนุมัติวงเงินสินเชื่อโดยรวมอุปกรณ์และการตกแต่งเหล่านั้นพร้อมไปกับตัวบ้านทำให้ลูกค้าประหยัดทั้งเวลาและค่าใช้จ่ายในการตกแต่งภายใน

3.  นโยบายการให้บริการอย่างครบวงจร

  บริษัทฯ ปลูกฝังและตั้งเป้าหมายให้พนักงานทุกคนในองค์กรเข้าใจว่า
  การที่ลูกค้าตัดสินใจซื้อบ้านกับทางบริษัทฯ
  ไม่ได้หมายความว่าจะเป็นจุดจบของความสัมพันธ์ระหว่างบริษัทฯ กับลูกค้า
  หากแต่เป็นจุดเริ่มต้นของความสัมพันธ์ บริษัทฯ
  จึงได้ริเริ่มการบริการคุณภาพที่หลากหลายเริ่มตั้งแต่ระหว่างการสร้างบ้านจนหลังการส่งมอบบ้าน
  ดังนี้

-   การบริการเลือกวัสดุ และอุปกรณ์ต่าง ๆ และการควบคุมคุณภาพงานก่อสร้างภายในตัวบ้าน
    ตัวแทนของบริษัทฯ จะเป็นผู้แนะนำและให้คำปรึกษาถึงประเภทของวัสดุต่าง ๆ ที่บริษัทฯ
    ได้นำเสนอให้เลือก และคอยควบคุมผลงานการก่อสร้างให้ได้เป็นไปตามมาตรฐานที่บริษัทฯ
    ได้กำหนดไว้

-   ให้บริการติดต่อและประสานงานกับสถาบันการเงิน
    สำหรับลูกค้าที่ต้องการสินเชื่อเพื่อซื้อบ้านในโครงการ บริษัทฯ
    ดำเนินการติดต่อกับสถาบันการเงินหลายๆ แห่ง
    เพื่อให้ลูกค้าได้เปรียบเทียบข้อเสนอและเลือกขอสินเชื่อจากสถาบันการเงินที่ลูกค้าพอใจที่สุด
    และบริษัทฯ
    ยังได้จัดหน่วยงานประสานงานกับทางสถาบันการเงินเพื่ออำนวยความสะดวกให้แก่ลูกค้าในการติดต่อขอสินเชื่อให้เป็นไปอย่างราบรื่นอีกด้วย

-   บริการซ่อมแซมและบำรุงรักษาบ้าน
    บ้านที่ส่งมอบให้แก่ลูกค้านอกจากจะได้รับการตรวจคุณภาพบ้านตามมาตรฐานที่บริษัทฯ
    กำหนดแล้ว ลูกค้าจะได้รับการบริการตรวจซ่อมแซมและบำรุงรักษาภายในระยะเวลาที่บริษัทฯ
    กำหนดอีกด้วย

-   กลุ่มลูกค้าเป้าหมาย

  ลูกค้าเป้าหมายของบริษัทฯ คือ ผู้มีความต้องการที่อยู่อาศัยที่มีสไตล์
  และมีเอกลักษณ์สะท้อนถึงความเป็นตัวของตัวเอง ที่ต้องการที่อยู่อาศัยในเขตกรุงเทพและปริมณฑล
  มีระดับรายได้ปานกลางถึงระดับรายได้สูงตั้งแต่ 60,000 บาทต่อเดือนขึ้นไป

  ด้วยคำนึงถึงความต้องการของลูกค้า บริษัทฯ
  จึงได้ขยายฐานไปสู่ทุกกลุ่มของลูกค้าที่ต้องการบ้านที่มีเอกลักษณ์ตามแบบของ Noble
  ในระดับราคาบ้านหลังแรก บริษัทฯ จึงได้พัฒนาโครงการภายใต้แบรนด์ เฟิสท์โฮม (First
  Home) โดยพัฒนาทาวน์เฮ้าส์และอาคารพาณิชย์ ในราคาเริ่มต้นเพียง 890,000 บาท
  การขยายฐานลูกค้าทำให้เพิ่มศักยภาพในการสร้างสรรค์ที่อยู่อาศัยได้หลากหลายมากขึ้นในอนาคตอีกด้วย

-   การจำหน่าย และช่องทางการจัดจำหน่าย

  นอกจากการจัดจำหน่ายที่สำนักงานขาย โดยการสร้างและตกแต่งบ้านตัวอย่าง
  เพื่อให้ลูกค้าได้เห็นถึงบ้านที่ตนกำลังจะตัดสินใจซื้อ
  เพื่อให้ลูกค้าได้รู้จักโครงการของบริษัทฯอย่างแพร่หลาย
  บริษัทฯยังใช้สื่อประชาสัมพันธ์ต่างๆที่มีประสิทธิภาพสูงในการเข้าถึงลูกค้า ได้แก่
  โฆษณาทางโทรทัศน์ วิทยุ หนังสือพิมพ์ และนิตยสาร
  นอกจากนี้บริษัทยังใช้สื่อที่มีแต่ค่าใช้จ่ายต่ำแต่ก่อให้เกิดผลด้านการขายได้เป็นอย่างดีไม่ว่าจะเป็น
  Direct Mail หรือสื่อผ่านทางระบบ Internet
  โดยลูกค้าสามารถค้นหาข้อมูลโครงการของบริษัทฯ รวมทั้งข้อเสนอพิเศษในแต่ละโครงการ
  ข้อมูลเกี่ยวกับบริษัทฯ หรือข่าวสารต่างๆ ได้ที่ Web Site ของบริษัทฯ www.noblehome.com
  หรือทางโทรศัพท์ 0 2251 9955 เบอร์เดียว ลูกค้าสามารถขอรับข้อมูลได้ทุกโครงการ

1.  ภาวะอุตสาหกรรมและการแข่งขัน

  ธุรกิจพัฒนาอสังหาริมทรัพย์ของไทยในปี 2546 ขยายตัวและเติบโตอย่างต่อเนื่องจากปี 2545
  โดยเป็นการเติบโตเนื่องมาจากอุปสงค์ (Demand) ที่แท้จริง
  ซึ่งนอกจากมาตรการทางภาษีของรัฐบาลที่เป็นปัจจัยกระตุ้นธุรกิจแล้ว ยังมีปัจจัยสนับสนุนหลายๆ
  ประการ ได้แก่ ภาวะเศรษฐกิจโดยรวมของประเทศที่ดีขึ้นอย่างมาก
  อัตราดอกเบี้ยเงินกู้เพื่อซื้อที่อยู่อาศัยที่ต่ำเป็นประวัติการณ์
  และการแข่งขันด้านให้การบริการสินเชื่อที่อยู่อาศัยของสถาบันการเงินต่างๆ ดังนั้น
  สำหรับด้านอุปทาน ผู้ประกอบการต่างขยายการลงทุนซื้อที่ดินเพื่อพัฒนาโครงการใหม่เพิ่มขึ้น
  รวมทั้งเร่งก่อสร้างโครงการที่มีอยู่ให้พร้อมโอนกรรมสิทธิ์ได้ทันภายในปี 2546
  การขยายตัวของอุปทานที่มีปริมาณอุปสงค์รองรับอย่างชัดเจนในลักษณะนี้
  จึงเป็นสัญญาณการฟื้นตัวอย่างแท้จริงของธุรกิจพัฒนาอสังหาริมทรัพย์

  จากข้อมูลจำนวนที่อยู่อาศัยที่สร้างเสร็จและจดทะเบียนเพิ่มขึ้นในเขตกรุงเทพมหานครและ 5
  จังหวัดปริมณฑล (โปรดดูตารางที่ 1) พบว่า ปี 2546 จำนวนที่อยู่อาศัยจดทะเบียนเพิ่มขึ้นเป็น
  50,594 หน่วย จาก 34,035 หน่วยในปี 2545 หรือคิดเป็นการเพิ่มขึ้นกว่าร้อยละ 48
  โดยเฉพาะอย่างยิ่งที่อยู่อาศัยที่ สร้างโดยผู้ประกอบการ
  มีอัตราการเพิ่มขึ้นสูงเป็นพิเศษกว่าร้อยละ 96 เมื่อเปรียบเทียบกับปี 2545 ซึ่งเพิ่มเพียงร้อยละ
  14

  อัตราการเพิ่มขึ้นสูงเป็นพิเศษถึงร้อยละ 96 ดังกล่าวเนื่องจากในปี 2546
  ผู้ประกอบการทุกรายต่างเร่งการก่อสร้างเพื่อให้ทันและรองรับกับปริมาณความต้องการที่อยู่อาศัยที่เพิ่มขึ้นอย่างมากกว่าปกติของลูกค้าที่ต้องเร่งตัดสินใจซื้อและโอนให้ทันภายในปี
  2546 อันเนื่องมาจากการไม่ต่ออายุมาตรการภาษีของภาครัฐบาล
  ดังนั้นหากตัดปริมาณความต้องการที่มากกว่าปกตินั้นออก
  โดยใช้ข้อมูลของจำนวนที่อยู่อาศัยที่จดทะเบียนเพิ่มขึ้นช่วง 9
  เดือนเป็นฐานในการประมาณจำนวนที่อยู่อาศัยที่จดทะเบียนเพิ่มขึ้นทั้งปี พบว่าในปี 2546
  จำนวนที่จดทะเบียนควรเป็นประมาณ 41,495 หน่วย เพิ่มขึ้นจากปีก่อนเพียงร้อยละ 22

ตารางที่ 1 : จำนวนที่อยู่อาศัยที่จดทะเบียนเพิ่มขึ้นในเขตกรุงเทพฯ และปริมณฑล

+------------------+------+------+------+-----+------+-------+------+
|                  | 2    | 2    | 25   | 2   | 2545 | ม     | 2546 |
|                  | 531– | 537- | 40 - | 544 |      | ค.-กย |      |
|                  | 2536 | 2539 | 2543 |     |      | .2546 |      |
+------------------+------+------+------+-----+------+-------+------+
| ส                |      |      |      |     |      |       |      |
| ร้างโดยผู้ประกอบการ |      |      |      |     |      |       |      |
+------------------+------+------+------+-----+------+-------+------+
|   โครงการจัดสรร   | 52   | 75   | 21   | 9,  | 14   | 1     | 30   |
|                  | ,590 | ,323 | ,134 | 691 | ,371 | 5,578 | ,088 |
+------------------+------+------+------+-----+------+-------+------+
|   อาคารชุด        | 24   | 63   | 26   | 4,  | 1    | 1,433 | 1    |
|                  | ,976 | ,054 | ,600 | 693 | ,971 |       | ,908 |
+------------------+------+------+------+-----+------+-------+------+
| รวมส             | 77   | 138  | 47   | 14, | 16   | 1     | 31   |
| ร้างโดยผู้ประกอบการ | ,566 | ,377 | ,734 | 384 | ,342 | 7,011 | ,996 |
+------------------+------+------+------+-----+------+-------+------+
| สร้างเอง          | 26   | 31   | 20   | 19, | 17   | 1     | 18   |
|                  | ,033 | ,776 | ,924 | 639 | ,693 | 4,110 | ,598 |
+------------------+------+------+------+-----+------+-------+------+
| รวมที่อยู่อา         | 103  | 170  | 68   | 34, | 34   | 3     | 50   |
| ศัยที่จดทะเบียนเพิ่มขึ้น | ,599 | ,153 | ,658 | 023 | ,035 | 1,121 | ,594 |
+------------------+------+------+------+-----+------+-------+------+
| ที่มา :            |      |      |      |     |      |       |      |
| ธนา              |      |      |      |     |      |       |      |
| คารอาคารสงเคราะห์ |      |      |      |     |      |       |      |
+------------------+------+------+------+-----+------+-------+------+

  สำหรับแนวโน้มของธุรกิจพัฒนาอสังหาริมทรัพย์ในปี 2547 ยังคงมีแนวโน้มที่ดีขึ้นอย่างต่อเนื่อง
  โดยปริมาณอุปสงค์จะยังคงขยายตัว ด้วยปัจจัยสนับสนุนต่าง ๆ ดังนี้

-   เศรษฐกิจโดยรวมของประเทศขยายตัวและเติบโตอย่างต่อเนื่อง

  ตั้งแต่ปี 2545 เศรษฐกิจโดยรวมของประเทศขยายตัวและเติบโตอย่างต่อเนื่อง
  เห็นได้จากตัวเลขการใช้จ่ายทั้งภาครัฐและภาคเอกชนที่ขยายตัวอย่างมาก
  ส่งผลให้ประชาชนมีรายได้สูงขึ้น ทำให้เกิดความเชื่อมั่นและมีความสามารถในการใช้จ่ายมากขึ้น
  ทั้งนี้รัฐบาลได้ตั้งเป้าหมายการเติบโตทางเศรษฐกิจ (GDP) ในปี 2547 ไว้ที่ร้อยละ 8
  เพิ่มขึ้นจากปี 2546 กว่าร้อยละ 1.7 นอกจากนี้ยังได้ตั้งเป้าหมายการขยายตัวในปี 2548
  เพิ่มอีกเป็นร้อยละ 10 การกำหนดเป้าหมาย GDP
  ดังกล่าวเป็นการย้ำและเพิ่มความมั่นใจในการใช้จ่ายของผู้บริโภค
  อันจะส่งผลดีต่อการเติบโตของธุรกิจพัฒนาอสังหาริมทรัพย์

  อนึ่งจากข้อมูลอัตราการขยายตัวทางเศรษฐกิจในอดีต
  พบว่าในภาวะที่เศรษฐกิจของประเทศมีการขยายตัวสูงขึ้น
  กำลังซื้อและความต้องการซื้อที่อยู่อาศัยจะเพิ่มสูงขึ้นด้วยในทิศทางเดียวกัน
  ดังจะเห็นได้จากแผนภูมิแสดงความสัมพันธ์ระหว่างอัตราการขยายตัวทางเศรษฐกิจ (GDP)
  และจำนวนที่อยู่อาศัยที่จดทะเบียนเพิ่มขึ้นในแต่ละปี (โปรดดูแผนภูมิที่ 1) โดย GDP
  มีแนวโน้มเพิ่มขึ้นอย่างต่อเนื่องตั้งแต่ปี 2544 จาก 1.9% เป็น 5.3% และ 6.3% ตามลำดับ
  เมื่อเปรียบเทียบกับจำนวนที่อยู่อาศัยจดทะเบียนที่เพิ่มขึ้นในช่วงเวลาดังกล่าว
  จะเห็นว่ามีแนวโน้มเพิ่มขึ้นอย่างต่อเนื่องเช่นกัน

  แผนภูมิที่ 1:
  เปรียบเทียบอัตราการขยายตัวทางเศรษฐกิจและจำนวนที่อยู่อาศัยจดทะเบียนเพิ่มขึ้นในเขตกรุงเทพฯและปริมณฑล

  []

ที่มา : ธนาคารแห่งประเทศไทยและธนาคารอาคารสงเคราะห์

-   อัตราดอกเบี้ยระดับต่ำและการแข่งขันการให้บริการสินเชื่อ

  เพื่อระบายสภาพคล่องที่ยังคงล้นระบบอยู่ในปัจจุบัน
  สถาบันการเงินจึงต่างแข่งขันกันอย่างมากในการปล่อยสินเชื่อที่อยู่อาศัย ทั้งการลดอัตราดอกเบี้ย
  และปรับปรุงคุณภาพและความรวดเร็วในการให้บริการสินเชื่อ
  การลดอัตราดอกเบี้ยของสถาบันการเงินทำให้ภาระในการผ่อนชำระของลูกค้าน้อยลง
  จึงเป็นปัจจัยที่ช่วยกระตุ้นการตัดสินใจ และเพิ่มกำลังซื้อ
  อีกทั้งลูกค้ายังสามารถซื้อที่อยู่อาศัยในระดับราคาที่สูงขึ้นได้อีกด้วย

-   การลงทุนของภาครัฐเพื่อพัฒนาโครงสร้างพื้นฐานของประเทศ

  รัฐบาลชุดปัจจุบันมีนโยบายและเป้าหมายให้ประเทศไทยเป็นศูนย์กลางการลงทุนของภูมิภาคเอเชีย
  รัฐบาลจึงให้ความสำคัญและลงทุนพัฒนาโครงสร้างพื้นฐานโดยเฉพาะโครงข่ายคมนาคมขนส่ง
  รวมทั้งการตัดถนนสายใหม่ย่านชานเมืองเพื่อให้การเดินทางสู่ย่านใจกลางธุรกิจมีความสะดวกมากขึ้น
  การลงทุนเพื่อพัฒนาโครงสร้างพื้นฐานดังกล่าวเป็นการลงทุนระยะยาวเพื่อเพิ่มมูลค่าให้แก่ที่ดิน
  อีกทั้งยังขยายทำเลที่มีศักยภาพมากขึ้นอีกด้วย
  ซึ่งทำเลที่มีศักยภาพเป็นปัจจัยสำคัญอันดับแรกของการพัฒนาโครงการอสังหาริมทรัพย์
  ดังนั้นนโยบายดังกล่าวจึงส่งผลดีทั้งในระยะสั้นและระยะยาวต่อภาคธุรกิจพัฒนาอสังหาริมทรัพย์เป็นอย่างมาก

-   การเพิ่มขึ้นของประชากร

  จำนวนประชากรในเขตกรุงเทพมหานครและปริมณฑล มีแนวโน้มเพิ่มขึ้น
  เนื่องมาจากการเคลื่อนย้ายของประชากรเข้าสู่กรุงเทพและปริมณฑลเพิ่มมากขึ้น
  จำนวนประชากรที่เพิ่มส่งผลโดยตรงต่อความต้องการซื้อที่อยู่อาศัยที่เพิ่มขึ้น
  ทั้งนี้นอกจากจำนวนประชากรที่มีแนวโน้มเพิ่มขึ้นต่อเนื่องแล้ว
  พฤติกรรมและการใช้ชีวิตของคนในปัจจุบันโดยเฉพาะในเขตกรุงเทพฯ
  เปลี่ยนไปจากเดิมที่อาศัยในครอบครัวใหญ่ เป็นการใช้ชีวิตโดยแยกครอบครัวออกมา
  จะเห็นได้จาก ณ สิ้นเดือนมิถุนายน 2546 ขนาดครัวเรือนในเขตกรุงเทพมหานครอยู่ที่ 2.8
  คนต่อครอบครัว เมื่อเทียบขนาดครัวเรือนโดยเฉลี่ยทั้งประเทศประมาณ 3.6 คนต่อครอบครัว
  ดังนั้นเมื่อจำนวนประชากรยังมีแนวโน้มที่เพิ่มขึ้นแต่ขนาดของครัวเรือนกลับมีแนวโน้มลดลง
  ย่อมสะท้อนถึงความต้องการที่อยู่อาศัยที่จะเพิ่มสูงขึ้นโดยเฉพาะในเขตกรุงเทพฯ

  เนื่องจากการขยายตัวอย่างมากของธุรกิจพัฒนาอสังหาริมทรัพย์ตั้งแต่ปี 2545
  ประกอบกับปัจจัยบวกหลายประการที่ส่งเสริมและสนับสนุนธุรกิจให้เติบโตและขยายตัวอย่างต่อเนื่องดังที่ได้กล่าวมาแล้ว
  อีกทั้งจากข้อมูลจำนวนที่อยู่อาศัยที่จดทะเบียนเพิ่มขึ้น
  ทำให้หลายฝ่ายทั้งภาครัฐและเอกชนวิตกถึงอุปทานที่มากขึ้นจนอาจทำให้เกิดภาวะล้นตลาดในระยะเวลาอันใกล้นี้
  แต่หากวิเคราะห์ข้อมูลจำนวนที่อยู่อาศัยที่จดทะเบียนเพิ่มขึ้นเฉพาะที่สร้างโดยผู้ประกอบการในปี
  2546 ซึ่งมีจำนวน 31,996 หน่วย
  เปรียบเทียบกับจำนวนที่อยู่อาศัยที่จดทะเบียนเพิ่มขึ้นในช่วงเวลาที่สะท้อนถึงอุปสงค์และอุปทานที่แท้จริงได้อย่างดีที่สุด
  คือในปี 2531-2536 มีเฉลี่ยปีละประมาณ 77,566 หน่วย
  พบว่าจำนวนที่อยู่อาศัยที่สร้างโดยผู้ประกอบการจดทะเบียนเพิ่มขึ้นในปี 2546
  คิดเป็นสัดส่วนเพียงร้อยละ 41 ของจำนวนที่จดทะเบียนในช่วงปี 2531-2536 เท่านั้น
  และหากตัดปริมาณจำนวนที่เพิ่มมากขึ้นเป็นพิเศษอันเนื่องมาจากการไม่ต่ออายุมาตรการภาษีของรัฐบาลตามที่ได้กล่าวแล้วข้างต้น
  จำนวนที่อยู่อาศัยที่สร้างโดยผู้ประกอบการในปี 2546 จะเพิ่มขึ้นประมาณ 22,681 หน่วย
  คิดเป็นสัดส่วนเพียงร้อยละ 29 ของจำนวนที่จดทะเบียนเพิ่มขึ้นในช่วงที่สะท้อนถึงอุปสงค์ที่แท้จริง
  ดังนั้นโอกาสในการขยายตัวของธุรกิจยังมีได้อยู่ต่อไปและสามารถเติบโตได้ในระยะยาว
  นอกจากนี้หากพิจารณาข้อมูลจำนวนที่อยู่อาศัยที่จดทะเบียนในปี 2546 เปรียบเทียบกับในช่วงปี
  2537- 2539
  ซึ่งเป็นช่วงที่อุปทานล้นตลาดจะเห็นได้ว่ามีจำนวนที่อยู่อาศัยจดทะเบียนเพิ่มขึ้นถึงเฉลี่ยปีละ
  170,153 หน่วย จะเห็นได้ว่าห่างไกลกันมาก ดังนั้นสิ่งที่หลายฝ่ายวิตกเกี่ยวกับอุปทานล้นตลาดนั้น
  ไม่มีแนวโน้มที่จะเกิดขึ้นได้แต่อย่างใด

  อนึ่งแม้จำนวนที่อยู่อาศัยที่เพิ่มขึ้นอย่างต่อเนื่องนี้ จะไม่อยู่ในระดับที่น่าวิตกถึงภาวะอุปทานล้นตลาด
  แต่เพื่อเป็นการป้องกันไม่ให้เกิดภาวะดังกล่าว รัฐบาลจึงกำหนดมาตรการต่างๆ
  เพื่อเป็นการสนับสนุนให้ภาคธุรกิจพัฒนาอสังหาริมทรัพย์เติบโตอย่างมั่นคงและยั่งยืน
  โดยการออกมาตรการเพื่อควบคุมด้านอุปทาน
  เพื่อสกัดกั้นไม่ให้ผู้ประกอบการรายย่อยเพิ่มขึ้นหรือเข้ามาในธุรกิจนี้
  และให้เหลือแต่เฉพาะผู้ประกอบการที่มีสถานะการเงินและการตลาดที่แข็งแกร่งเท่านั้นที่จะสามารถแข่งขันในธุรกิจนี้ได้
  ทั้งนี้กฎเกณฑ์และข้อจำกัดที่เข้มงวดมากขึ้นสำหรับผู้ประกอบการธุรกิจพัฒนาอสังหาริมทรัพย์อาทิเช่น
  การปรับปรุงข้อกฎหมายต่างๆ เพื่อคุ้มครองผู้บริโภคด้านสุขอนามัยและสิ่งแวดล้อม
  การจัดทำบัญชีดูแลผลประโยชน์ของคู่สัญญาหรือ Escrow Account
  การกำหนดรูปแบบมาตรฐานของสัญญาจะซื้อจะขาย และการบังคับใช้ข้อกำหนดผังเมืองฉบับใหม่
  นอกจากนี้ สถาบันการเงินต่างๆ
  ได้เพิ่มความเข้มงวดในการปล่อยสินเชื่อเพื่อพัฒนาโครงการมากขึ้น
  โดยเลือกสนับสนุนเฉพาะผู้ประกอบการที่มีฐานะมั่นคงและน่าเชื่อถือ
  มาตรการและกฎเกณฑ์เหล่านี้ล้วนเป็นแรงกดดันต่อผู้ประกอบการรายย่อยที่จะเข้ามาในธุรกิจนี้ทั้งสิ้น
  ดังนั้นผู้ประกอบการที่จะประสบความสำเร็จ
  นอกจากจะต้องแข่งขันด้านคุณภาพของบ้านและโครงการที่พัฒนาแล้ว
  คุณภาพและศักยภาพของตัวผู้ประกอบการเองยังเป็นส่วนสำคัญอย่างยิ่งที่จะทำให้ผู้ประกอบการเหล่านั้นสามารถแข่งขันในธุรกิจนี้ได้

  สำหรับบริษัทฯ ด้วยความพร้อมและศักยภาพทั้งในด้านเงินทุน ทรัพย์สินที่จะพัฒนาโครงการ
  และกลยุทธ์การแข่งขันและด้านการตลาดที่มีจุดเด่นและแข็งแกร่ง
  ประกอบกับนโยบายบริหารงานและการบริหารเงินทุนอย่างเคร่งครัดและมีประสิทธภาพ
  ทำให้บริษัทฯ มีฐานะทางการเงินที่มั่นคงและแข็งแกร่ง
  พร้อมที่จะขยายตัวอย่างต่อเนื่องและในระยะยาวตามที่ได้ตั้งเป้าหมายไว้
  เพื่อสร้างผลกำไรตอบแทนคืนแก่ผู้ถือหุ้นและนักลงทุน
  และเพื่อสรรสร้างและพัฒนาคุณภาพของการอยู่อาศัยให้กับธุรกิจพัฒนาอสังหาริมทรัพย์
  อันจะเป็นส่วนสำคัญและเป็นรากฐานในการพัฒนาประเทศต่อไป

1.  การผลิตหรือการจัดหาผลิตภัณฑ์เพื่อจำหน่าย

ขั้นตอนการพัฒนาและการก่อสร้าง

1.  ศึกษาและวิเคราะห์ความเป็นไปได้

  ศึกษาและวิเคราะห์รูปแบบความเป็นไปได้ของโครงการทั้งทางด้านการตลาดอาทิเช่น
  ขนาดโครงการ, วิจัยและพัฒนาแบบบ้านหรืออาคารชุด, ทำเลที่ตั้ง, กลุ่มลูกค้าเป้าหมาย
  และทางด้านการเงิน อาทิเช่น ต้นทุนของโครงการ, ผลตอบแทนของโครงการ
  ตลอดจนเงินทุนในโครงการ

2.  จัดหาที่ดิน

  ดำเนินการจัดหาที่ดินในรูปแบบ, ขนาด และทำเลที่ต้องการ

3.  วางรูปแบบการพัฒนาโครงการ

  วางผังและออกแบบโครงการ

4.  สร้างบ้านตัวอย่าง, สำนักงานขายและสโมสร

  บริษัทฯ
  จะสร้างบ้านตัวอย่างเพื่อให้ลูกค้าเห็นลักษณะและรูปแบบการใช้สอยบ้านรวมทั้งยังเสนอเป็นแนวคิดให้แก่ลูกค้าสำหรับการตกแต่งภายใน
  นอกจากนี้บริษัทฯ
  ยังดำเนินการสร้างสโมสรในโครงการให้แล้วเสร็จก่อนเปิดการขายอย่างเป็นทางการ
  เพื่อให้ลูกค้าสามารถใช้ประโยชน์ในทางสันทนาการ
  และเพื่อความสมบูรณ์ของการอยู่อาศัยในอย่างแท้จริง

5.  ขออนุญาตปลูกสร้างและติดต่อหน่วยราชการที่เกี่ยวข้อง

  ดำเนินการขออนุญาตปลูกสร้าง, จัดสรรที่ดิน, ประปา, ไฟฟ้า ฯลฯ

6.  ดำเนินการก่อสร้าง

  เนื่องจากบริษัทฯ
  ได้ปรับกลยุทธ์เพื่อเพิ่มความสามารถในการแข่งขันโดยการสร้างบ้านพร้อมอยู่มากขึ้น
  เพื่อเป็นการเพิ่มความมั่นใจให้ลูกค้าที่จะเลือกซื้อบ้านในโครงการของบริษัทฯ
  การดำเนินการก่อสร้างมีดังนี้

-   จัดหาผู้บริหารงานการก่อสร้างเพื่อควบคุมงาน, ให้คำแนะนำด้านการก่อสร้าง
    และการคัดเลือกผู้รับเหมา

-   จัดหาผู้รับเหมาโดยวิธีการเสนอราคาการก่อสร้างตามแบบ

-   ดำเนินการก่อสร้าง

-   ควบคุมงานและติดตามผลการปฏิบัติงานการก่อสร้าง

-   รับมอบบ้านจากผู้รับเหมาภายหลังจากบริษัทฯ เข้าตรวจสอบคุณภาพ

7.  ดำเนินการด้านการตลาด

-   วางแผนการตลาด, กำหนดราคาขาย

-   วางแผนการโฆษณาประชาสัมพันธ์

-   วางแผนการชำระเงินของลูกค้าพร้อมทั้งอำนวยความสะดวกโดยจัดหาแหล่งเงินกู้ให้กับลูกค้าเมื่อมีการโอนกรรมสิทธิ์

8.  ส่งมอบและโอนกรรมสิทธิ์

  ส่งมอบและโอนกรรมสิทธิ์ให้แก่ลูกค้าภายหลังจากที่ได้รับการตรวจสอบจากลูกค้าเรียบร้อยแล้ว

9.  การให้บริการหลังการขาย

-   บริหารโครงการ ก่อนการจัดตั้งนิติบุคคลหมู่บ้านจัดสรร หรือ นิติบุคคลอาคารชุด (แล้วแต่กรณี)
    จะแล้วเสร็จ บริษัทฯ
    จะบริหารโครงการเพื่อรักษาและคงสภาพแวดล้อมในโครงการเพื่อการอยู่อาศัยที่ดี

-   บริการตรวจสอบและซ่อมบำรุงบ้านของลูกค้าในโครงการ

ในปี 2546 บริษัทฯ ไม่มีความเสี่ยงเรื่องการพึ่งพาผู้รับเหมารายใดเกินกว่าร้อยละ 30 ของยอดซื้อ
(การว่าจ้าง) รวม

ข้อมูลเกี่ยวกับวัตถุดิบ

1.  ที่ดินเพื่อการพัฒนา

-   แหล่งที่มา

  การจัดหาที่ดินเพื่อการพัฒนาของบริษัทฯ จะมาจากแหล่งต่าง ๆ ดังนี้

-   จากเจ้าของที่ดินโดยตรงโดยเจ้าของที่ดินอาจเป็นผู้มาเสนอขาย
    หรือบริษัทอาจเป็นผู้เข้าไปเสนอซื้อ
    หากพื้นที่นั้นเป็นพื้นที่ที่มีศักยภาพสูงและอยู่ในความต้องการของบริษัท

-   จากสถาบันการเงิน หรือ บริษัทบริหารสินทรัพย์สถาบันการเงิน
    ซึ่งได้นำสินทรัพย์ที่ได้มีการเจรจารับคืนจากลูกหนี้มาจำหน่าย

-   จากนายหน้าขายที่ดิน นำมาเสนอให้เลือก

-   จากการลงโฆษณา ประกาศรับซื้อที่ดินในหนังสือพิมพ์ หรือนิตยสารที่เกี่ยวข้อง ซึ่งบริษัทฯ
    ได้มีการออกแบบระบบสารสนเทศที่ทันสมัย
    ในการเก็บรวบรวมและประมวลผลที่ดินที่มีศักยภาพในการพัฒนา ผู้บริหารของบริษัทฯ
    สามารถที่จะนำเอาข้อมูลที่เกี่ยวกับที่ดินที่มาเสนอขายมาใช้วิเคราะห์ได้อย่างมีประสิทธิภาพ

  ด้วยฐานข้อมูลของบริษัทฯ
  ประกอบกับประสบการณ์และความเชี่ยวชาญในการบริหารทรัพย์สินที่ยากแก่การจัดการ
  (Distress Asset) ช่องทางการเลือกซื้อที่ดินหรือทรัพย์สินอีกแหล่งของบริษัทฯ
  คือจากการประมูลขายทรัพย์สินที่ไม่ก่อให้เกิดรายได้ของสถาบันการเงิน
  หรือบริษัทบริหารสินทรัพย์ต่าง ๆ รวมไปถึงการประมูลขายทอดตลาดทรัพย์สินของกรมบังคับคดี
  อีกด้วย

-   หลักเกณฑ์ในการพิจารณา

  บริษัทฯ มีหลักเกณฑ์ในการพิจารณาที่จะลงทุนในที่ดินแต่ละแห่งดังนี้

  สถานที่ตั้ง

  ที่ดินที่บริษัทฯ สนใจจะตั้งอยู่ในแหล่งที่อยู่อาศัย
  ซึ่งจะมุ่งเน้นไปยังทำเลที่ยังไม่เคยมีโครงการของบริษัทมาก่อน
  ทั้งนี้เพราะแนวทางในการพัฒนาโครงการของบริษัทฯนั้นต้องการจะกระจายสถานที่ตั้งโครงการออกไปให้ได้มากที่สุด
  เพื่อให้ลูกค้ามีโอกาสเลือกทำเลที่ตั้งที่ถูกใจมากที่สุดและทำให้ชื่อ Noble
  เป็นที่รู้จักกว้างขวางยิ่งขึ้น

  ขนาดของที่ดิน

  ขนาดของที่ดิน เป็นอีกปัจจัยหนึ่งในการพิจารณา
  เนื่องจากจะเป็นปัจจัยที่มีอิทธิพลต่อการกำหนดรูปแบบของโครงการ โดยทั่ว ๆ
  ไปขนาดของที่ดินที่เหมาะสมกับรูปแบบโครงการของบริษัทฯในปัจจุบันจะเป็นพื้นที่ประมาณ 50-100
  ไร่ต่อโครงการ ในเขตปริมณฑลหรือเขตกรุงเทพรอบนอกและพื้นที่ประมาณ 1-2 ไร่ต่อโครงการ
  สำหรับโครงการ Medium rise ในใจกลางเมือง

  ความสะดวกในการเดินทาง

  ในปัจจุบันระยะเวลาในการเดินทางจากบ้านถึงที่ทำงานเป็นปัจจัยสำคัญในการพิจารณาเลือกซื้อที่อยู่อาศัยของลูกค้า
  บริษัทฯมีนโยบายที่จะเลือกซื้อที่ดินที่ตั้งอยู่ในทำเลที่มีการคมนาคมสะดวกเพื่อประหยัดเวลาในการเดินทางมายังย่านธุรกิจกลางเมือง

2.  วัสดุก่อสร้าง

  การทำสัญญาว่าจ้างผู้รับเหมาก่อสร้าง บริษัทฯจะตกลงว่าจ้างทั้งแรงงานและวัสดุ
  แต่สำหรับวัสดุก่อสร้างบางประเภทที่บริษัทฯ มีอำนาจต่อรองสูง
  บริษัทฯมีนโยบายจะเลือกซื้อวัสดุเหล่านั้นเอง อาทิเช่น สุขภัณฑ์, อุปกรณ์ประตู, ถังบำบัดน้ำเสีย,
  ลิฟท์และวัสดุมุงหลังคา (Metal Sheet) เป็นต้น
  รวมไปถึงกรณีที่วัสดุบางรายการประสบภาวะขาดแคลน บริษัทฯ
  จะช่วยผู้รับเหมาในการซื้อและจัดหาวัสดุก่อสร้างเหล่านั้นด้วยเพื่อแก้ปัญหาการขาดแคลนและบริหารต้นทุนให้มีประสิทธิภาพ
  นอกจากนี้บริษัทฯยังมีนโยบายที่จะผลิตวัสดุก่อสร้างบางชนิดเพื่อลดต้นทุนการผลิตในอนาคต
  โดยจะหารือเกี่ยวกับคุณภาพ ความคงทน และราคาของวัสดุก่อสร้างต่างๆ ร่วมกันกับบริษัทฯ
  ที่ปรึกษาด้านการบริหารการก่อสร้าง ซึ่งเป็นบริษัทที่ปรึกษาอิสระที่มีความสามารถ ความชำนาญสูง
  และเป็นที่น่าเชื่อถือ